## Hvorfor skriver Wikipedianere.
Vi er fire studerende på studiet »Master i IKT og Læring« (MIL), som for tiden arbejder på vores masterspeciale, der har arbejdstitlen »Motivation for videndeling blandt erhvervsskolelærere«. Specialets mål er at undersøge, hvad der kan motivere faglærerne til videndeling samt evt. belyse, om informationsteknologien kan understøtte faglærernes mulighed for at udveksle idéer, udarbejde undervisningsplaner, fremstille undervisningsmaterialer etc. 
Vi forventer, at specialet bl.a. vil give nogle anbefalinger af, hvordan videndeling kan benyttes på skolerne til at styrke det pædagogiske og faglige arbejde.
For at starte på vores undersøgelse har vi lavet fire interviews med danske Wikipedia-skribenter. 
Formålet med disse fire indledende interviews er at give projektgruppen et billede af, hvad der er drivkraften for Wikipedianere, fx: Hvorfor bidrager du til Wiki? Hvordan vil du karakterisere en wikipedianer? Er der efter din mening grænser for videndeling? 
De fire interviews har giver os værdifulde oplysninger, men vi vil også meget gerne høre din mening. Som Wikipedia-skribent har du sikkert nogle erfaringer og synspunkter mht. motivation og det at være »videndelende« – det er de erfaringer og synspunkter, vi gerne vil høre om.
Lad høre fra dig! Skriv meget gerne her ved Landsbybrønden eller send os en mail via: []
Anonymitet: Resultaterne fra undersøgelserne vil alene blive anvendt i vores opgave, og alle besvarelser vil blive anonymiseret. 
Information om projektresultater: Når vi har vores analyse og anbefalinger på plads, stiller vi vores resultater til deltagernes rådighed via et link her ved Landsbybrønden.
Venlig hilsen
"Da vi selv er relativt nye i Wikipedia verdenen, hører vi gerne om vores placering af et indlæg her ved Landsbybrønden er ramt helt ved siden af."
Fordi jeg ikke kan lade være. Da jeg så gerne vil se min viden brugt, da den ikke rigtig er noget hvis man ikke kan læse den det sted. 3. mar 2006 kl. 14:04 (CET)
Det socoale aspekt er vigtigt. Det er sjovt at skrive på de samme tekster og facinerende, at det kan lade sig gøre. Et kig på mine bidrag vil vise, at jeg har skrevet på et par tekniske artiker :-) Wikipedia er også blevet en god resource på nette, som det efter min mening er værd at værne om og udbygge. 4. mar 2006 kl. 13:31 (CET)
Jeg fandt tilfældigt et opslag, hvor jeg havde mere viden end der var beskrevet i artiklen, og tilføjede det jeg vidste. Så så jeg at der i løbet af et par dage kom flere input, hvilket gjorde at artiklen pludselig kunne udvide MIN horisont. Herefter begyndte jeg mere systematisk at lede efter opslag inden for mine vidensområder og fandt Wiki om ikke utilstrækkelig, så alligevel mangelfuld, og jeg faldt for konceptet med at skrive det jeg vidste noget om og så se hvad andre kunne tilføje. Jeg holder meget af at holde øje med hvad der sker med "mine" artikler, og har en kilometerlang overvågningsliste allerede, så jeg kan blive opdateret med input i mine interesseområder. Jeg er endda blevet "hooked" nok til at anbefale en større gruppe af mine venner og bekendte til at deltage i projektet, især hvis jeg ved de har specielle kompetencer indenfor et område. En sidste lille grund er at jeg i hele min skoletid har savnet et opdateret leksikon, der var gratis og som man ikke skulle på biblioteket efter, og jeg har her set muligheden for at i hvert fald mine børn kan opleve at have en gratis mulighed for at slå op i noget der er nyere end Gyldendals Tibinds Leksikon anno 1984 :-) 16. mar 2006 kl. 16:44 (CET)
## Grænser for videndeling.
Det er meget, meget svært for ikke fagfolk at skelende imellem troværdige og utroværdige kilder.
Der er naturligvis viden, som ikke bliver delt fordi det er fortrolige oplysninger. Efter min mening er der meget vide grænser for vidensdeling. Nogle bidrag kan være fejlbehæftede eller mangelfulde, men det betyder ikke at de ikke bliver rettet. Mange emner er berørt på den danske del af Wikipedia og måske er der ikke en fuldstændig beskrivelse, men der er gode muligheder for at hullerne bliver fyldt ud. 4. mar 2006 kl. 13:38 (CET)
Prøv at se her:
